
План урока па беларускай мове ў 9 класе
                                                 Ала Буцько, настаўніца беларускай мовы і      
 літаратуры дзяржаўнай установы адукацыі
“Глыбоцкая раённая гімназія”
Тэма. Двукроп’е ў складаных бяззлучнікавых сказах
Узаемасувязь з атрыманымі раней ведамі: дадзены ўрок з’яўляецца другім у сістэме ўрокаў па тэме “Складаныя бяззлучнікавыя сказы”
Мэта: 1) мяркуецца, што да заканчэння ўрока вучні будуць ведаць, калі ў складаных бяззлучнікавых сказах ставіцца двукроп’е, вызначаць сэнсавыя адносіны паміж часткамі сказа, правільна інтанаваць складаныя бяззлучнікавыя сказы; 2) умець перабудоўваць складаназалежныя сказы ў складаныя бяззлучнікавыя сказы, складаць сказы па ілюстрацыях, выконваць тэставыя заданні, працаваць у пары і ў групе.
Мэта на мове вучняў: на ўроку я замацую веды, калі ставіцца двукроп’е ў складаных бяззлучнікавых сказах, навучуся перабудоўваць складаназалежныя сказы ў складаныя бяззлучнікавыя сказы, складу па ілюстрацыях складаныя бяззлучнікавыя сказы, паспяхова выканаю тэст па тэме ўрока.
Абсталяванне: падручнік, настольныя календары-методнікі, ілюстрацыі, тэставае заданне, карткі для зваротнай сувязі.
Ход урока
1. Арганізацыйны этап.
Мэта: псіхалагічная падрыхтаванасць класа да ўрока, арганізацыя ўвагі вучняў.
Педагагічная задача: арганізаваць і падрыхтаваць вучняў да работы.
Метад “Знак сяброўства”. Настаўнік прапануе вучням зрабіць знак свайму суседу па парце, які б азначаў наступнае: “Ты можаш сёння спадзявацца на маю дапамогу”.
2. Арыенціровачна-матывацыйны  этап.
Мэта: садзейнічаць актывізацыі суб’ектыўнага вопыту вучняў, развіццю пазнавальнага інтарэсу, матывацыі, самавызначэнню на вынік урока.
Педагагічная задача: актуалізаваць апорныя веды і ўменні вучняў, сфарміраваць пазнавальныя матывы, стварыць умовы для самавызначэння вучняў на дзейнасць і яе вынікі.
Настаўнік аб’яўляе тэму ўрока і прапануе вучням сфармуляваць мэту.
(вучні фармулююць мэту ўрока)
    На дошцы запісваецца НаШтоБуЗУ:
· раскажу правіла
· перабудую СЗС у СБС
· прыдумаю сказы
· выканаю тэст

	Дзейнасць настаўніка
	Дзейнасць вучняў

	Настаўнік прапануе вучням адказаць 
 правіла пастаноўкі двукроп’я ў складаных бяззлучнікавых сказах у парах і зрабіць узаемаацэнку.

Настаўнік пытаецца пра тое, хто атрымаў за правіла 10,9,8,7 і г.д. балаў.
	Вучні расказваюць правіла адзін аднаму і робяць 
узаемаацэнку.
На працягу ўсёй працы вучні карыстаюцца сігнальнымі карткамі.


Вучні адпаведна падымаюць карткі.



3. Аперацыйна-пазнавальны этап.
Мэта: усведамленне вучнямі асноўнага зместу вучэбнага матэрыялу, які вывучаецца на ўроку, пазнавальная актыўнасць вучняў.
Педагагічная задача: арганізаваць мэтанакіраваную пазнавальную дзейнасць вучняў па тэме ўрока.

	Дзейнасць настаўніка

	Дзейнасць вучняў

	· Чым адрозніваюцца складаныя бяззлучнікавыя сказы ад складаназалежных сказаў?
· Якія існуюць сэнсавыя адносіны паміж часткамі ў складаных бяззлучнікавых сказах?

Настаўнік прапануе вучням выканаць у парах 4 сказы практ.135, перабудаваць складаназалежныя сказы ў складаныя бяззлучнікавыя,
 затым праверыць у групах па 4. Прапануе прачытаць сказы.
Дзейнасць настаўніка

	


Вучні адказваюць.






Вучні працуюць у парах, абмяркоўваюць, запісваюць перабудаваныя сказы.
Наладжваецца ўзаемаправерка ў групах па 4.
Чытаюць уголас перабудаваныя сказы.

Дзейнасць вучняў

	Фізкультхвілінка
· Я заплюшчу вочы,
· І дзень стане ноччу,
· Нічога не баюся,
· Ад працы не стамлюся,
· Анёлы пры мне,
· Што ім, тое і мне.    
Настаўнік прапануе папрацаваць у парах.  Дае творчае   заданне ўтварыць па выбраных ілюстрацыях 2 складаныя бяззлучнікавыя сказы з двукроп’ем     паміж часткамі.   
Назірае за працай, адказвае на пытанні вучняў, тлумачыць незразумелае.
Выклікае вучняў прачытаць сказы.                          

	
Вучні прагаворваюць словы і выконваюць адпаведныя рухі.





Вучні перад урокам выбралі па некалькі ілюстрацый з часопіса “Алеся”.
Выконваюць заданне, карыстаюцца карткамі для зваротнай сувязі.





Вучні чытаюць і тлумачаць пастаноўку двукроп’я ў сказах.




4. Кантрольна-ацэначны этап.
Мэта: высвятленне дзецьмі сваёй кампетэнтнасці, звязанай з дадзеным правілам.
Педагагічная задача: стварыць умовы для самакантролю, карэкцыі і самаацэнкі ведаў, уменняў і дзейнасці вучняў.
	Дзейнасць настаўніка
	Дзейнасць вучняў

	Прапануе выканаць тэставае заданне, а затым зверыць правільнасць выканання з узорам, які змешчаны на дошцы, ацаніць выкананне паводле вызначаных крытэрыяў.
Настаўнік пытаецца пра тое, хто атрымаў за тэст 10,9,8,7 і г.д. балаў.Прапануе абмеркаваць у групах па 4 вынікі сваёй працы.

Дзейнасць настаўніка

	Выконваюць тэставае заданне, звяраюць правільнасць з узорам, робяць самаацэнку.


Вучні адпаведна падымаюць карткі.
 Абмяркоўваюць і тлумачаць правільнасць выканання тым вучням, якія дапусцілі памылкі.

Дзейнасць вучняў


	Арганізуе рэфлексію, падводзіць вынікі ўрока.
Прапануе выказацца па картках зваротнай сувязі:
	
Умею добра
	
	Умею не вельмі добра


	
Не ўмею


	Цяжэй за ўсё мне было


	Лягчэй за ўсё мне было



	Вучні выходзяць да дошкі і выказваюцца, ставяць мэту на наступны ўрок.







 




5. Этап дамашняга задання.

	Дзейнасць настаўніка
	Дзейнасць вучняў

	Запісвае дамашняе заданне на дошцы. Прапануе прачытаць умову і адказаць на пытанне, ці зразумела, што неабходна зрабіць дома.
	Запісваюць у дзённік дамашняе заданне. Чытаюць умову і адказваюць на пытанне настаўніка.













Дадатак                               Тэставае заданне
Знакі прыпынку ў складаных бяззлучнікавых сказах
Адзначце сказы, у якіх на месцы пропускаў трэба паставіць двукроп’е:
1. 1) Напэўна, матчына доля такая _ сыноў гадаваць, выпраўляць у дарогу.

       2) Дабро прыносіш добрым людзям _ з табою людзі як браты.
3) Максім пранёс праз усё жыццё простую ісціну _ слова павінна мець цвёрдую цану.
4) Цвітуць лугі _ жаўцее проса _ ўздымае жыта каласы.
5) Пульсуе радасць у прасторах _ залатыя свецяцца агні.
      2.     1) Меднастволы, як выліты, высіцца бор _ зацвітае на ўзлессі блакітны чабор.
              2) Так ужо наканавана небам _ маці дзеліцца з дзецьмі душою, як хлебам.
              3) Тут трэба быць пільным _ у верасе заўсёды хаваюцца хітрыя баравікі.
              4) Поле спускалася краем у лагчыну _ вілася-пятляла сярод лугавіны спакойная рэчка.
              5) Сваё сябрам адкрыеш сэрца _ душу сяброў пазнаеш лепш.
      3.    1) Хлеб у возе _ няма бяды ў дарозе.
             2) Ноч гусцее _ пагасла зара _ зорка срэбная ўпала ў ваду.
             3) Побач з пшаніцай пасеялі лён _ побач з рабінай красуецца клён.
             4) Яшчэ і цяпер у сялянскіх хатах жыве даўні звычай _ фотакарткі бацькоў і дзядоў многія 
             трымаюць пад шклом у рамках на сцяне пры покуці.
             5) Сэрцу быць гадзіннікам нягожа _ спыніцца – ужо не завядзеш.
      4.    1) Сумна, тужліва пазіралі шкляныя вокны пустой Мацвеевай хаты _ паехаў дзед у горад.
             2) Дуброва выглядала вельмі прыгожа _ пасля дажджу на сонцы яна блішчала, аж зіхацела.
             3) Пушынка да пушынкі _ нам пярынка.
             4) Тут вецер вільготны і пругкі _ тут ружы ў духмянай расе.
             5) Маланкі стрэламі ўстаюць _ у бубен сыпле гром.
      5.    1) Даспявалі суніцы ў зялёных барах _ на шыпшыне звінелі пчаліныя гуслі.
             2) Заўсёды помню ісціну святую _ нельга пражыць на гэтым свеце без святла і цяпла.
             3) Сабіна, відаць, збіралася вышываць _ у руках яна трымала паркаль і мулінэ.
             4) Зара вясенняя над полем дагарае _ ў змроку тоне сцежка палявая _ змаўкае хор дзявочы.
             5) Прыйдзе раніца _ будзем раіцца.
Даведкі: 1. 1,3;  2. 2,3;  3. 4,5;  4. 1,2;  5. 2,3.
